
Rhan 1 
Ar hyn o bryd yng Nghymru mae gennym y Cyfnod sylfaen. Mae’r Cyfnod Sylfaen yn statudol ar gyfer ar gyfer plant 3-7 oed. Mae’n hybu plant i fod yn greadigol ac yn ddychmygol ac i gael hwyl a bydd yn gwneud dysgu yn fwy effeithlon (Llywodraeth Cymru, 2018). Mae’r Cyfnod Sylfaen yn seiliedig ar chwarae gan mae dyma’r ffordd mae plant yn dysgu. Credai Llywodraeth Cymru (2014) fod chwarae yn rhan hanfodol o ehangu datblygiad deallusol, corfforol, cymdeithasol ac emosiynol. Maent yn adnabod drwy dystiolaeth fod dysgu drwy chwarae yn offeryn pwerus i blant.
Roedd traddodiad blynyddoedd cynnar plentyn canolog yn sail trwy theori adeiladol / datblygiadol, a rhaglenni Reggio Emilia yn yr Eidal, Seland Newydd (Te Whãriki) a Sgandinafia sydd wedi'i ategu gan ddamcaniaethau cymdeithasol diwylliannol.
Wrth edrych ar y gwahanol wledydd, gwelwyd fod ganddynt y ‘run fath o egwyddorion sydd gan y Cyfnod Sylfaen. Nodwyd gan You Tube (2017) ar ysgolion Sgandinafia taw natur yw’r athro orau. Maent yn pwysleisio yn fawr ar bwysigrwydd fod allan yn yr awyr agored a rhoi cyfleoedd i’r plant i brofi'r newidiadau yn yr amgylchedd. Nodir eu bod yn gwario llawer o amser yn yr awyr agored ac yn gwneud llawer o ymchwiliadau a gwersi o fewn yr amgylchedd naturiol. O fewn y Cyfnod Sylfaen mae Llywodraeth Cymru (2009) hefyd yn gweld pwysigrwydd dysgu tu allan. Nodir ganddynt fod dysgu yn yr awyr agored yn gallu fod o fudd i’r plant when gwahanol ffyrdd- ffitrwydd a iechyd, profi natur, datrys problemau a datblygu cariad at natur. Er bod llywodraeth Cymru yn annog ymarferwyr i ddefnyddio’r awyr agored ar gyfer dysgu mae ymchwil i mewn i hyn yn dangos bod ysgolion ddim yn defnyddio'r awyr agored i’w llawn botensial. Gall hyn fod am amryw o resymau. Adeilad ddim yn caniatáu iddynt fod yn gallu defnyddio’r ardal allanol yn rheolaidd gan bod hyn yn golygu colli aelod o staff yn y dosbarth. Nodwyd gan Maynard a Waters (2007) fod ysgolion ddim yn defnyddio'r ardal allanol yn ystod tywydd oer a bod iechyd a diogelwch plant yn yr ardal allanol yn broblem. Nodir  bod rhieni yn achwyn os bydd y plant yn cael damwain yma a ddim eisiau bod y plant allan yn yr awyr agored pan mae’n glawio. Nodir yn y clip You Tube (2017) gan athrawes yn Sgandinafia bod ddim y fath beth a thywydd gwael ond dillad anaddas. Mae angen bod pawb sydd yn ymwneud a’r blynyddoedd cynnar yn gweld y pwysigrwydd o fynd allan yn yr awyr agored ac yn defnyddio'r awyr agored yn effeithiol er mwyn bod y plant yn cael y gorau posib allan o’r profiadau yma. Credai Hopkins (2013) fod angen gwella ansawdd y dysgu o fewn y Cyfnod Sylfaen yn lle canolbwyntio ar newidiadau strwythurol, byddai hyn yn cynorthwyo’r plant i gyflawni yn well yn yr ysgol. Nodir gan Kingston a Siraj (2017) bod datblygu Datblygiad Proffesiynol o fewn ysgolion yn mynd i ehangu canlyniadau plant. Nodir gan Waters a Payler (2015) Mae dysgu proffesiynol effeithiol yn arwain at Drawsnewid Cynaliadwy, Systemig ym maes arfer proffesiynol. Nodir gan Lywodraeth Cymru (2014) fod angen sicrhau yr ategir pob modiwl/hyfforddiant gan waith theori ac ymchwil sy'n nodi'n glir werth addysg gynnar effeithiol. Mae angen i'r cysylltiadau rhwng gwaith theori ac     ymarfer a rôl bwysig yr oedolyn fod yn amlwg.
Mae’n cael ei ddadlau mae rheswm bod y Ffindir yn dod i’r brig ar ganlyniadau PISA, 
gellir ei briodoli'n rhannol i'r pwysigrwydd a roddir ar ddysgu awyr agored a’r ffyrdd mae’r ymarferwyr yn datblygu perthynas positif gyda’r plant ac yn cefnogi’r plant y neu chwarae a phrofiadau Blynyddoedd Cynnar (Davies a Hamilton, 2016). Nodwyd gan Wightwick (2019) Mae sgôr PISA Cymru yn effeithio ar ein gallu i ddenu cyllid rhyngwladol ac o bosibl effeithio ar allu ein plant yn y dyfodol i gystadlu yn y marchnadoedd swyddi a busnes rhyngwladol. Yn y canlyniadau diweddaraf mae Cymru dal y tu ôl gyda’i chanlyniadau ond maent wedi gwella. (Wightwick, 2019).
Pan fydd plant yn chwarae maen nhw'n dangos eu math uchaf o ddeallusrwydd. Nodir gan Pound (2006) fod y damcaniaethwr Robert Owen yn credu bod y profiadau yr ydym yn rhoi i’r plant yn mynd i gael effaith gydol oes ar y ffordd y maent yn datblygu. Mae chwarae'n datblygu gallu'r plentyn i archwilio'r byd o'i gwmpas ac yn eu helpu i wneud synnwyr o'r hyn maen nhw'n ei ddysgu (Bruce, 2011).  Mae’n diffinio chwarae fel prif weithgaredd ym mywyd beunyddiol plentyn ym mhob diwylliant gwahanol. Mae hi'n disgrifio chwarae fel gwaith plentyn sy'n eu helpu i ddatblygu diddordebau, gwneud penderfyniadau, datrys problemau, hunanreolaeth, dilyn rheolau, trin eu hemosiynau a chreu a chynnal perthnasoedd. Mae hi hefyd yn nodi bod ymchwil wedi dangos ei bod yn ymddangos bod plant ar eu hapusaf yn ystod chwarae. Mae Llywodraeth Cymru (2015) yn argymell y dylai pob plentyn mewn lleoliadau Blynyddoedd Cynnar gael mynediad at gwricwlwm yn seiliedig ar chwarae. Dylent gael cyfle i ddysgu mewn amgylchedd cyfoethog, amrywiol, yn seiliedig ar chwarae pwrpasol. Credai Froebel fod chware a’r amgylchedd tu allan yn bwysig iawn. Credai bod gwagle a golau yn hanfodol ar gyfer dysgu. (Bruce, 2011)
Y prif nodau o’r Cyfnod Sylfaen ydy codi safonau cyflawniad plant, gwella eu hagweddau cadarnhaol at ddysgu, mynd i'r afael â'u hanghenion sy'n datblygu, eu galluogi i elwa ar gyfleoedd addysgol yn nes ymlaen yn eu bywydau, eu helpu i ddod yn ddinasyddion gweithredol yn eu cymunedau. (Maynard, et al. 2013). 
Mae gan y Cyfnod Sylfaen saith maes dysgu ac yn cael ei darparu trwy weithgareddau ymarferol a phrofiadau dysgu gweithredol yn ardal allanol ac yn y dosbarth. Cafodd y saith maes dysgu yma eu datblygu ar gyfer plant a phobl ifanc a ddatblygwyd o Gonfensiwn y Cenhedloedd Unedig ar Hawliau'r Plentyn. (Llywodraeth Cymru, 2008).
Mae gan y cwricwlwm newydd sydd yn dod mewn i Gymru nod o wella addysg. Y pedwar pwrpas yw'r weledigaeth a'r dyhead a rennir ar gyfer pob plentyn a pherson ifanc. Mae'n cael ei nodi o fewn Llywodraeth Cymru (2020) fod angen canolbwyntio ar y ffyrdd mae’r plant yn cael ei dysgu yn hytrach na beth yr ydym yn dysgu. Mae hyn yn debyg iawn i’r ffyrdd mae Sgandinafia yn dysgu eu plant hwy. (McClure, 2017)
Mae’r cwricwlwm newydd yn seiliedig ar 4 diben.
·  Dysgwyr uchelgeisiol, galluog sy’n barod i ddysgu drwy gydol eu hoes
· Cyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith
· Dinasyddion egwyddorol, gwybodus yng Nghymru a’r byd
· Unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas. (Donaldson, 2015).
Mae’r 4 diben yma yn debyg iawn i ddyheadau i blant sydd gan Te Whariki yn Seland Newydd. Maent eisiau bod y plant yn tyfu i fyny i fod yn gymwys ac yn hyderus, cyfathrebwyr da, ymdeimlad o berthyn ac yn gyfranwyr i’r gymdeithas (Pound, 2006).
Fel y mae Cymru yn dathlu traddodiadau yma mae ysgolion Te Whariki hefyd yn dathlu traddodiadau Maori er mwyn i’r plant gael ymdeimlad o berthyn ac yn dysgu am y byd o’i gwmpas (New Zeland Government, 2017).



Rhan 2
Mae’n angenrheidiol bod ymarferwyr Blynyddoedd Cynnar yn asesu eu plant. Nodir gan PACEY (2017) fod ymarferwyr yn asesu er mwyn helpu athrawon i gynllunio ei gwersi, i adnabod y plant sydd angen mwy o gymorth, ac i asesu cynnydd plant. Y   Blynyddoedd cynnar plant, yw blynyddoedd pwysicaf eu bywydau o ran datblygu a dysgu ac oedolion sy'n siapio ac yn cefnogi cynnydd plant.
Mae asesu yn rhywbeth sy’n cael eu gwneud yn awtomatig mewn lleoliadau blynyddoedd cynnar. Mae cofnodi'r broses yn caniatáu ymarferwyr i rannu cynnydd ac arsylwadau gyda rhieni, a phan fod angen gyda phroffesiynau eraill. Mae asesu yn cynorthwyo ymarferwyr i ddarparu’r plant gydag adnoddau a fydd yn ysgogi eu diddordebau, cymell nhw a chyffroi eu chwilfrydedd gan annog plant i chwarae, archwilio a dysgu trwy eu profiadau. (Brookhart, 1997).
Bydd asesu hefyd yn tynnu sylw at feysydd datblygu ar gyfer plant nad ydynt efallai’n symud ymlaen fel y disgwylir. Mae’n caniatáu iddynt gael yr ymyrraeth gynnar sydd ei hangen arnynt. (Llywodraeth Cymru, 2008)
Mae plant yn cael eu hasesu'n anffurfiol trwy'r amser, gan rieni neu ymarferwyr blynyddoedd cynnar. Wrth iddyn nhw chwarae a datblygu gartref, mae rhieni, gofalwyr, brodyr a chwiorydd i gyd yn asesu heb feddwl o ddifrif amdano fe. Maent fel arfer yn gwybod yn union beth y gall eu plentyn ei wneud a beth sydd angen iddynt ei wneud i'w helpu symud ymlaen i gam nesaf eu datblygiad. Maent yn darparu help i blentyn sy'n dechrau sefyll ohono eistedd, efallai stôl neu fwrdd isel i'r plentyn dynnu ei hun i fyny. Mae'r math hwn o asesiad yn asesiad ffurfiannol. Mae'n broses barhaus anffurfiol, sy'n digwydd trwy'r amser trwy arsylwi plant, yn gwylio'r hyn maen nhw'n ei wneud ac yn gwneud nodyn ohono, yn feddyliol o leiaf, fel y gall y plentyn fod yn cael cefnogaeth i symud ymlaen. (Gronlund, 2006)
Mae asesiad crynodol yn cyfleu diddordebau'r plentyn, ei weithgareddau y maent wedi bod yn eu gwneud, y datblygiad  maen nhw'n gweithio ynddo a pha fath o gefnogaeth sy'n cael ei ddarparu i ymestyn eu dysgu.  Dylai person, sydd ddim yn adnabod y plentyn allu darllen yr asesiad crynodol a deall ar unwaith sut mae'r plentyn yn datblygu. Mae asesiadau crynodol yn arbennig o bwysig ar adegau trosglwyddo a symud lleoliadau neu ystafelloedd mewn meithrinfa. Mae asesiadau  a ddefnyddir yn aml i gefnogi trosglwyddiad plentyn, gyda chaniatâd rhieni'r plentyn efallai y byddwch yn dod o hyd iddo yn ddefnyddiol i gynorthwyo'r trawsnewidiad trwy roi'r wybodaeth rydych chi wedi'i chasglu i'r ysgol neu'r feithrinfa. Dangos meysydd rydych chi wedi bod yn eu cefnogi i gynorthwyo datblygiad pellach a gwella'r cyfleoedd ar gael i'r plentyn wneud hynny. I gefnogi hyn, mae'r Proffil Cyfnod Sylfaen yn system gydnabyddedig y mae ysgolion yn gyfarwydd â hi, a fydd yn codi proffil y gwaith rydych chi'n ei wneud ac yn ei gynnig cofnod addysgiadol o gamau datblygu'r plentyn.

Mewn sefydliad Reggio Emilia mae plant yn cymryd rhan weithredol yn eu haddysg eu hunain. Rhoddir pwyslais ar ganiatáu i blentyn yrru ei ddysgu ei hun, yn seiliedig ar ei ddiddordebau. Wrth iddynt ryngweithio ag eraill a'r amgylchedd o'u cwmpas, bydd plant yn ennill gwybodaeth trwy eu hymchwiliad eu hunain. (Munday, 2016).
The greatest value of classroom assessment is realized when we open the process up and welcome students in as full partners (Stiggins, 2005).
Calon asesiad wedi'i ysbrydoli gan Reggio yw gwneud dysgu a meddwl myfyrwyr yn weledol. Mae athrawon yn canolbwyntio ar adrodd stori'r dysgu, neu'r broses, yn hytrach nag arddangos y gwaith celf orffenedig yn unig. Mae ymarferwyr o fewn Reggio Emilia yn defnyddio amrywiaeth o dechnegau asesu fel tynnu lluniau neu fideos o fyfyrwyr yn gweithio, ysgrifennu disgrifiadau o weithgareddau myfyrwyr, casglu samplau gwaith, a thrawsgrifio recordiadau sain o sgyrsiau myfyrwyr trwy gydol y prosiect. (Crockett, 2016).
Mae athrawon ysgolion cynradd yn defnyddio asesiad ffurfiannol a chrynodol parhaus i werthuso cynnydd dysgwyr tuag at amcanion dysgu a gynlluniwyd; cryfhau dysgu eu disgyblion; a gwella eu cynllunio a'u haddysgu eu hunain. (European Commission, 2019).
Mae trefniadau asesu cenedlaethol statudol mewn addysg gynradd yng Nghymru yn cynnwys:
· asesiad sylfaenol o blant sy'n dechrau yn y dosbarth derbyn, 4/5 oed (yn y Cyfnod Sylfaen)
· asesiad crynodol athrawon ar ddiwedd y Cyfnod Sylfaen (Blwyddyn 2, 7 oed)
Ar gyfer asesiad sylfaenol bydd angen  i athrawon ddefnyddio'r Proffil Cyfnod Sylfaen. Mae'r Proffil yn seiliedig ar arsylwadau ac asesiadau ffurfiannol i sefydlu llinell sylfaen o ddatblygiad plant i helpu athrawon i gynllunio'r camau nesaf ar gyfer dysgu.
Defnyddir yr offeryn arsylwi hwn trwy gydol y Cyfnod Sylfaen i gefnogi asesiad athrawon. Mae’n seiliedig ar ganlyniadau’r Fframwaith Cyfnod Sylfaen, ac mae’n cynnwys ‘Proffil Compact’ a ‘Proffil Llawn’. Mae’r ddau Broffil yn cynnwys sgiliau ‘ysgolion’, a ddefnyddir i gynhyrchu cipolwg ar ddatblygiad plentyn yn yr asesiad sylfaenol ac ar ddiwedd y Cyfnod Sylfaen yn y drefn honno. (European Commission, 2019)
Mae arsylwi plant yn hanfodol. Oherwydd bod gan bob plentyn set unigryw o alluoedd a thalentau, mae arsylwadau mewn gwahanol sefyllfaoedd yn dal y rhain yn uniongyrchol. Mae'r man cychwyn bob amser gyda'r plentyn. (Early Years Matters, 2020).
Mae’r ffyrdd yma yn debyg i’r rhai rydym yn defnyddio yng Nghymru. Rydym yn creu ffeil lluniau o’r hyn mae’r plant wedi gwneud ac yn gwneud arsylwadau yn rheolaidd o fewn y cyfnod sylfaen.
Os yw plant a phobl ifanc yn mynd i ddatblygu'r gallu i ddysgu drwyddo draw bywyd, mae angen iddynt allu adlewyrchu ac edrych ar eu cynnydd eu hunain ac ymhellach, anghenion dysgu. (Donaldson, 2015)
Dylai'r trefniadau asesu:
· Alinio asesiad â dibenion dysgu: asesu'r hyn sy'n bwysig.
· Bod yn glir ynghylch y rhesymau dros asesu a chynllunio ymlaen llaw ar gyfer y defnyddiau arfaethedig o ganlyniadau asesu.
· Hyrwyddo'r defnydd o ystod eang o dechnegau sy'n briodol i'w rhai nhw pwrpas.
· Cynnwys myfyrwyr yn eu hasesiad eu hunain.
· Sicrhau bod adroddiadau i rieni a gofalwyr yn canolbwyntio ar gynnydd.
· Byddwch mor ysgafn â phosib ac osgoi biwrocratiaeth ddiangen.
(Donaldson, 2015)
Mae Cyngor Sir Gar (2019) yn nodi y dylai plant gymryd rhan mewn penderfyniadau megis gosod targedau ac asesu eu hanghenion. Dylai plant fod yn teimlo’n hyderus y bydd pobl yn gwrando arnynt a bod eu sylwadau’n cael eu gwerthfawrogi. Mae’r datganiad yma gan Gyngor Sir Gar yn cefnogi erthygl 12 o Gonfensiwn y cenhedloedd unedig ar hawliau’r plant. (Comisiynydd Plant Cymru, 2020).
Nodir gan Williams (2017) un o’r gweithredoedd allweddol o fewn y cwricwlwm newydd y bydd i ddatblygu a chyflawni fframwaith asesu a gwerthuso newydd, sy'n cefnogi gwireddu'r pedwar diben addysg.
Mae’n amlwg i weld y rheswm am asesu plant yn glir. Mae ymarferwyr yn defnyddio asesu ar gyfer symud y plentyn ymlaen, darganfod ffyrdd i wella dealltwriaeth plentyn ac i weld unrhyw anawsterau mae’r plentyn yn eu cael. Rydym yn gwneud hyn trwy arsylwadau o fewn y dosbarth a thu allan.

Rhan 3
Mae llawer o dystiolaeth yw cael sydd yn dangos bod dysgu tu allan yn fuddiol iawn i blant yn y Cyfnod Sylfaen. Ond pam nag yw ymarferwyr Blynyddoedd Cynnar Cymru yn defnyddio’r awyr agored i gyfleu gwersi?
Mae dysgu awyr agored yn rhan bwysig o blentyndod. Mae’n gyffrous i weld plant yn yr amgylchedd naturiol, yn archwilio amgylchedd, fod yn chwilfrydig am beth sydd o’i amgylch ac yn mwynhau gweld pethau newydd. (Louis, 2018).
Wrth edrych ar ysgolion yn Sgandinafia, maent yn defnyddio'r ardal allanol pob dydd, hyd yn oed os yw’r tywydd yn oer. Mae’r plant yn hapusach ac yn cyflawni yn uchelach yn y canlyniadau PISA. Mae’r berthynas rhwng yr ymarferwyr a’r plant yn un cadarnhaol iawn.
Dim fy mod yn meddwl bod perthynas negyddol gyda’r plant ac ymarferwyr yma ond byddai elwau o berthynas agos yn helpu'r plant i ddysgu yn well ac i fod yn ymwneud a’i dysgu mewn ffordd gadarnhaol. Mae  ymchwil yn dangos bod bechgyn yn elwa yn fawr o fod tu allan ac yn cymryd cyfrifoldeb dros ddysgu ei hunan. Felly pan nag yw ysgolion yng Nghymru yn defnyddio’r ardal ddysgu tu allan?
Rhai o’r rhesymau am hyn efallai byddai pryderon diogelwch, prinder arian a ddim yn gallu cael pethau fel dillad gwrth ddŵr, adnoddau ar gyfer fod allan yn yr ardal allanol a hyfforddiant staff. Mae ambell ymarferwr yn teimlo bod dysgu allanol yn gwneud hi yn anodd asesu plant. Mae llawer o bwysau ar ymarferwyr blynyddoedd cynnar i wneud yn siŵr bod targedau yn cael ei gyflawni a bod hi yn anodd mesur canlyniad dysgu pan yn yr ardal allanol. (HAPPEN, 2019)
Mae yna lawer o bryderon ynglŷn ag iechyd a diogelwch a dysgu tu allan. Mae ymarferwyr yn teimlo bod gwell rheolaidd ganddynt o fewn sefyllfa dosbarth ac yn gallu cadw’r plant rhag niwed. ‘The benefits of outdoor learning and play are far too important to forfeit, and by far outweigh the risks of an accident occurring.’ (Learning through landscapes, 2020).
Nodir gan Health and Safety (2012) wrth gynllunio a darparu cyfleoedd dysgu, y nod yw nid dileu risg, ond pwyso a mesur risgiau a buddion. Ni fydd unrhyw blentyn yn dysgu am risg os yw wedi'i lapio mewn gwlân cotwm. Mae angen i blant ymgymryd mewn gweithgareddau sydd â risg er mwyn iddynt fod yn gallu adeiladu gwytnwch.
Mae ESTYN hefyd wedi adnabod bod angen i ysgolion ddefnyddio'r ardal allanol yn rheolaidd. (BBC,2011) Nodir ganddynt fod profiadau o gael eu dysgu tu allan yn gwella 
lles, ymddygiad, datblygiad corfforol y plant, a’u gwybodaeth a dealltwriaeth o'r byd. Nodir gan Estyn (2011) fod athrawon ddim yn asesu plant yn yr awyr agored mor dda â  mor aml, sydd yn golygu bod cerrig milltir bwysig yn cael ei golli.
Roedd Froebel yn credu yn gryf y dylai plant fod yn yr agored a dylent gael ei annog i arddio ac i fwynhau natur a’r ardal allanol. Roedd yn argymell i ymarferwyr fynd a’r plant ar daith natur a chredai fod gwagle a golau yn hanfodol ar gyfer dysgu. (Smedley a Hoskins, 2018)
Mae Ysgolion Goedwig wedi dod yn fwy poblogaidd yn y blynyddoedd diwethaf ac maen nhw hefyd yn gwybod bod buddion enfawr o adael i blant gael amser i archwilio ac i ddefnyddio'r amgylchedd naturiol. (Forest Schools Wales, 2020).
Roedd gan Margaret McMillan ffocws ar iechyd plant ac yn cael y gallu i gyfleu teimladau. Dywedodd bod awyr iach, ac ymarfer corff i gyd yn gwella lles plant. (Pound, 2006)
Mae dysgu awyr agored yn cynnwys trawsnewid gwybodaeth, sgiliau, agweddau ac ymddygiadau trwy ymgysylltu'n uniongyrchol â'r amgylchedd awyr agored er budd personol a chymdeithasol unigolion, teuluoedd, cymdeithas a'r blaned. (Institute of Learning, 2020).
Gyda’r byd yn newid a phlant yn gwario fwy o amser tu fewn yn chwarae ar ddyfeisiadau digidol mae angen bod ymarferwyr yn agor llygaid y plant yma ac yn dangos iddynt i lawer o brofiadau sydd ar gael o fod allan yn yr awyr agored. Os bydd lleoliadau blynyddoedd cynnar yn darparu'r profiadau yma a dangos i’r plant bod amryw o bethau i’w gwneud a gweld yn yr amgylchedd yna bydd y plant efallai yn gwneud hyn tu allan i’r lleoliadau. Mae’r cysylltiad yma gyda’r amgylchedd naturiol yn helpu’r plant i deimlo’n gyfforddus ac yn rhoi’r hyder i blant ddysgu am y broses naturiol a’r effaith yr ydym yn cael ar yr amgylchedd. (Clarke, 2018)
Teaching children outside a classroom, almost regardless of what we are teaching, increases the vitality of learning’ (Sedgwick, 2012).
Nodir gan Hamid (2018) y gall profiadau dysgu awyr agored trwy chwarae, weithio law yn llaw â'r cwricwlwm. Trwy chwarae, anogir plant i wneud synnwyr o’r ‘byd go iawn’ a rhoi’r cysyniadau a’r sgiliau y maent wedi’u hennill yn yr ystafell ddosbarth ar waith. Mae hyn yn ei dro yn eu cyfarparu'n well ar gyfer y dyfodol.
Mae angen i ymarferwyr Blynyddoedd Cynnar cael fwy o hyfforddiant ar ddysgu yn yr awyr agored er mwyn iddynt allu defnyddio’r amgylchedd tu allan yn yr un modd ac maent yn dysgu yn y dosbarth. Byddai cael hyfforddiant ar sut i asesu yn effeithiol yn yr awyr agored hefyd yn fuddiol. Mae angen bod ymarferwyr blynyddoedd cynnar i gyd yn cael y cyfle i weld ymarfer da ac yn  gallu defnyddio'r hyn maent yn dysgu er mwyn gwneud y dysgu allanol yn fuddiol i’r plant. (Estyn, 2011)

